alexandrainst/scandi-wiki huggingface dataset:
Maurice Channel

Maurice Channel er eit sund 1,5 nautiske mil (2,8 km) breitt mellom Bellingshausen Island og Cook Island i Sør-Sandwichøyane. I 1820 indikerte Bellingshausen indirekte at sundet fanst ved å skildre Southern Thule som ei høg klippe med tre småøyar. Sundet vart kartlagd i 1930 av mannskap på RRS «Discovery II» under Discovery Investigations.

Kjelder

Sund i Sør-Georgia og Sør-Sandwichøyane
Merton Passage

Merton Passage er eit smalt sund mellom Right Whale Rocks og  ei lita klippe 200 m nord for Barff Point, ved austsida av innløpet til Cumberland Bay i Sør-Georgia. Namnet Merton, det tidlegare namnet for Right Whale Rocks, vart nytta om dette sundet av mannskapet på Discovery Investigations etter kartlegginga av området i perioden 1926-30.

Kjelder

Sund i Sør-Georgia og Sør-Sandwichøyane
Geografi i Sør-Georgia
Sørsundet

Sørsundet eller Minamino-seto er eit smalt sund mellom Ongul og Teøyane i Flatvær. Det vart kartlagd av norske kartografar frå flyfoto teken under Lars Christensen-ekspedisjonen, 1936-37 og igjen kartlagd av Den japanske antarktisekspedisjonen (JARE), 1957–62, og namngjeve Minamino-seto (Sørsundet) etter plasseringa i øygruppa.

Kjelder

Sund i Dronning Maud Land
Prins Harald Kyst
Nakano-seto Strait

Nakano-seto er eit særs smalt sund mellom Ongul og Aust-Ongul aust i Lützow-Holmbukta. Sundet vart først kartlagt i 1957 av Den japanske antarktisekspedisjonen (JARE) som gav det namnet Nakano-seto (Midtsundet).

Kjelder

Sund i Dronning Maud Land
Prins Harald Kyst
Neptune's Bellows

Neptune's Bellows er eit sund ved søraustsida av Deceptionøya ved innløpet til Port Foster i Sør-Shetlandsøyane. Namnet, etter den romerske havguden Neptun, som vart nytta av amerikanske selfangarar før 1822 på grunn av dei kraftige vindkasta ein opplevde i dette smale sundet.

Kjelder
 SCAR Composite Antarctic Gazetteer.

Sund i Sør-Shetlandsøyane
Deceptionøya

en:Neptune's Bellows
Vestsundet

Nishino-seto er eit smalt sund mellom Ongulkalven og Ongul i Lützow-Holmbukta. Det vart kartlagd av norske kartografar frå flyfoto teken under Lars Christensen-ekspedisjonen, 1936-37. Det vart kartlagd av Den japanske antarktisekspedisjonen (JARE), 1957–62, og namngjeve Nishino-seto (Vestsundet) etter plasseringa Flatvær.

Kjelder

Sund i Dronning Maud Land
Prins Harald Kyst
Normanna Strait

Normanna Strait er eit sund mellom Signy Island og Coronation Island i Sør-Orknøyane. Det vart oppdaga av Matthew Brisbane, som grovt kartla sørkysten av Coronation Island under rettleiing frå James Weddell i 1823. Namnet finst på eit kart basert på ei kartlegging av desse øyane av kaptein Petter Sørlle i 1912-13 og er truleg kalla opp etter AS Normanna frå Sandefjord i Noreg, som dreiv kvalkokeriet DS «Normanna».

Kjelder

Sund i Sør-Orknøyane
George VI Sound

George VI Sound, Canal Jorge VI, Canal Presidente Sarmiento, Canal Seaver, King George VI Sound eller King George the Sixth Sound er ei stor bukt eller forkastingssenking på aust- og sørsida av Aleksanderøya. Sundet er kring 480 km langt og er forma som ein J. Sundet ligg mellom Aleksanderøya og Palmer Land, ved den sørlege delen av Den antarktiske halvøya og English Coast. Fleire innsjøar ligg ved sundet og desse mottar store mengder is som strøymer frå George VI isbrem og ut i desse innsjøane. Somme av desse er Hodgson Lake, Moutonnee Lake og Ablation Lake. Fleire isbrear renn austover og ut i sundet frå austsida av det indre av Aleksanderøya. Dei fleste av desse isbreane ligg sør for Planet Heights, der alle isbreane er kalla opp etter månar, satellittar og planetar i solsystemet. 

George VI Sound er i stor grad dekt av George VI isbrem og isen er mellom 24 km til meir enn 64 km brei. George VI Sound vart oppdaga av Lincoln Ellsworth på ein flytur over området i 1935. George VI Sound vart utforska av British Graham Land Expedition (BGLE) i 1936-1937 og av United States Antarctic Service (USAS) i 1940. George VI Sound vart namngjeven av John Riddoch Rymill, leiaren for BGLE, etter Georg VI, som då var konge i Storbritannia.

Kjelder
Denne artikkelen bygger på «George VI Sound» frå ,  den 9. januar 2013.  
 

Geografi i Palmer Land
Geografi på Aleksanderøya
Sund i Antarktis
Senkingar
Ob Passage

Ob Passage er eit sund mellom Khmary Island og Mabus Point på kysten av Antarktis. Det vart oppdaga av Den australasiatiske antarktisekspedisjonen (1911–14) under Mawson. Det vart kartlagd av den sovjetiske ekspedisjonen (1956), som namngav det etter skipet «Ob'».

Kjelder

Sund i Antarktis
Geografi i Queen Mary Land
Prince Charles Strait

Prince Charles Strait er eit sund mellom Cornwallis og Elefantøya i Sør-Shetlandsøyane. Sundet var kjend for selfangarar så tidleg som 1821, men første gong ein kjenner til at det vart segla gjennom var i 1839 av briggen «Porpoise» under US Exploring Expedition leia av Charles Wilkes. Oppmåling av sundet vart utført med fartøyet John Biscoe og fregatten HMS Sparrow i desember 1948. Det er kalla opp etter Prins Charles av Wales, som er son av dronning Elizabeth II av Storbritannia.

Kjelder

Sund i Sør-Shetlandsøyane
Reynolds Strait

Reynolds Strait er eit sund mellom Forrester Island i nord og Shepard og Grant Island langs kanten av Getz isbrem i sør. Då Forrester Island vart oppdaga frå USS «Glacier» den 4. februar 1962 vart samstundes sundet oppdaga, som då vart kartlagd. Namnet vart gjeven av Advisory Committee on Antarctic Names (US-ACAN) etter Ralph R. Reynolds som var øvstkommanderande for atomkraft-styrken ved McMurdo-basen i 1970.

Kjelder

Sund i Antarktis
Geografi i Marie Byrd Land
Stefansson Strait

Stefansson Strait er eit isfyllt sund, 35 nautiske mil (60 km) langt og 3 to 10 nautiske mil (18 km) breitt, mellom austkysten av Palmer Land og Hearst Island. Sundet vart oppdaga av sir Hubert Wilkins ved sørenden av flyturen hans 20. desember 1928, og vart namngjeven av han etter Vilhjalmur Stefansson. Han meinte det var eit sund som gjekk tvers igjennom det som i dag er Den antarktiske halvøya, men den verkelege retninga på sundet vart avgjort av medlemmar frå U.S. Antarctic Service (USAS) som kartla denne kysten til lands og frå lufta i 1940.

Kjelder

Sund i Antarktis
Geografi i Palmer Land
Stewart Strait

Stewart Strait er eit sund mellom Birdøya og Willisøyane, utanfor vestenden av Sør-Georgia. Sundet vart segla gjennom og kartlagd av kaptein James Cook i 1775. Det vart seinare kalla Willis Sound av selfangarar og kvalfangarar. Sundet vart kartlagd på ny av Discovery Investigations i 1930 og kalla opp etter Walter Stuart, som var tolloffiser på Sør-Georgia på den tida.

Kjelder

Sund i Sør-Georgia og Sør-Sandwichøyane
Styles Strait

Styles Strait er eit sund mellom White Island og Sakellari Peninsula. Det vart kartlagd frå flyfoto teken av Australian National Antarctic Research Expeditions (ANARE) i november 1956, og vitja i februar 1960 og februar 1961 av ANARE («Thala Dan»). Det er namngjeve av D.F. Styles som var leiar for denne turen.

Kjelder 
Denne artikkelen bygger på «Styles Strait» frå ,  den 9. januar 2013. 
 oppgav desse kjeldene: 
 

Sund i Antarktis
Geografi i Enderby Land
Washington Strait

Washington Strait er eit sund mellom Fredriksen og Powell Island i vest og Laurie Island og fleire mindre øyar i aust i Sør-Orknøyane. Det vart oppdaga i desember 1821 under ein felles seglas av kaptein George Powell, ein britisk selfangar på sluppen «Dove», og kaptein Nathaniel Palmer, ein amerikansk selfangar i sluppen «James Monroe». Sundet vart kalla opp etter George Washington, den første presidenten i USA.

Kjelder

Sund i Sør-Orknøyane
George Washington
Whalers Passage

Whalers Passage er eit smalt sund som ligg mellom Welcomeøyane og Sky Rock, utanfor nordkysten av Sør-Georgia. Namnet vart først nytta på eit kart frå 1931 av Admiralitetet.

Kjelder

Sund i Sør-Georgia og Sør-Sandwichøyane
Geografi i Sør-Georgia
White Strait

White Strait er eit lite, isfyllt sund mellom Black og White Island i Ross Archipelago. Det vart først kartlagd av Discovery-ekspedisjonen, 1901-04. Det vart namngjeve av New Zealand Geological Survey Antarctic Expedition (NZGSAE) (1958–59) etter M. White som deltok på ekspedisjonen.

Kjelder

Sund i Antarktis
Geografi i Ross Dependency
Ross Archipelago
Balsamstranda

Balsam Beach er ei lita steinstrand med taggete øyar like utanfor som ligg 1 km aust for Dartmouth Point i Cumberland East Bay på Sør-Georgia. Stranda finst på tidlegare kart, men vart namngjeven av Falkland Islands Dependencies Survey (FIDS) i 1951 etter ei kartlegging. Namnet er eitt av fleire namn i nærleiken av Dartmouth Point som kjem frå kjemiske flekkar nytta i førebuinga av histologiske undersøkingar av biologisk materiale som vart samla inn her av FIDS.

Kjelder 

Strender i Sør-Georgia
Binderstranda

Binder Beach er ei morenestrand inst i Right Whale Bay på nordkysten av Sør-Georgia. Namnet finst på eit kart basert på ei kartlegging av Discovery Investigations i 1930.

Kjelder
 

Strender i Sør-Georgia
Bonnerstranda

Bonner Beach er ei lita, flat strand på sørkysten av Larsen Harbor søraust i Sør-Georgia. Det er den einaste staden i Sør-Georgia der weddellselar ynglar. Området vart kartlagt av mannskap på Discovery Investigations i 1927 og av South Georgia Survey i perioden 1951–57, og vart gjeve namn av UK Antarctic Place-Names Committee i 1957 etter William N. Bonner som var biolog i Falkland Islands Dependencies Survey og som arbeidde i Bay of Isles i 1953–55. I perioden 1956-1957 var han selfangstinspektør i Sør-Georgia.

Kjelder

 

Strender i Sør-Georgia
Brightonstranda

Brighton Beach er ei strand som ligg mellom Zero Point og Adventure Point i Possession Bay, på nordkysten av Sør-Georgia. Namnet finst på eit kart etter ei kartlegging av Discovery Investigations i 1926–30 og kjem av at stranda hadde eit rikt dyreliv, slik som Brighton Beach på sørkysten av England.

Kjelder

 

Strender i Sør-Georgia
Papuastranda

Papua Beach er ei strand 1,5 nautiske mil (2,8 km) lang på søraustkysten av Cumberland West Bay i Sør-Georgia. Namnet kjem frå «Papua Cove», eit namn som ikkje lenger er i bruk, som vart nytta om ei lita vik der denne stranda ligg av den svenske antarktisekspedisjonen under Otto Nordenskjöld, 1901–04, fordi ein fann ein koloni med eselpingvinar (Pygoscelis papua) her. Vika vart kalla «Pinguinbucht» på eit kart frå 1907 av A. Szielasko og forma Penguin Bay finst på nokre seinare kart. Etter ei kartlegging i 1951-52, rapporterte South Georgia Survey at stranda, og ikkje vika, var den viktigaste geografiske detaljen som trong namn.

Kjelder

Strender i Sør-Georgia
Paulstranda

Paul Beach er ei grusstrand ved vestenden av Ample Bay i Bay of Isles i Sør-Georgia. Stranda er 1,0 km lang, graskledd i dei øvre delane med 35 meter høge klipper bakom. Ho grensar i aust til Gracebreen og i vest til klipper som strekkjer seg austover frå Markham Point. Stranda vart biologisk undersøkt i 1953-54 av to medlemmar frå Falkland Islands Dependencies Survey (FIDS). Ho vart namngjeve frå FIDS etter Southern Paul, ein bøyebåt frå Salvesen kvalkompani ved Leith Harbor, som transporterte laget til Bay of Isles og som vart nytta av FIDS ved fleire høve.

Kjelder

Strender i Sør-Georgia
Sudanstranda

Sudan Beach er ei lita grusstrand sør for Dartmouth Point, på austsida av Morenefjorden i Sør-Georgia. Området vart grovt kartlagd av den svenske antarktisekspedisjonen, 1901–04, under Otto Nordenskjöld. Stranda vart kartlagd og namngjeven av Falkland Islands Dependencies Survey (FIDS) i 1951. Stranda og fleire ander stader i nærleiken er kalla opp etter kjemiske stoff nytta under førebuinga av histologiske prøvar samla inn av FIDS.

Kjelder

Strender i Sør-Georgia
Chimaera Flats

Chimaera Flats er ei brei, flat sandstrand mellom Medusa Pool og Gorgon Pool på Candlemas Island i Sør-Sandwichøyane. Namnet vart gjeve av UK Antarctic Place-Names Committee i 1971 etter kimære, eit mytisk eldsprutande fabelvesen.

Kjelder
 

Strender i Sør-Georgia og Sør-Sandwichøyane
Filmen Surf's Up

For albumet av The Beach Boys, sjå Surf's Up. Sjå også songen Surf's Up.

Surf's Up er ein USA-amerikansk data-animasjonsfilm og fiktiv dokumentar fra 2007, produsert av Sony Pictures Animation. Filmen vart nominert til Oscar-prisen.

Handling 
Den unge «pingvinsurfaren» Cody Maverick fra Frøsericia i Antarktis, drøymer om å bli ein like god surfar som idolet sitt, Big Z. Heile filmen skal førestilla ein dokumentar som følgjer Cody ei tid. Ein dag får Cody endeleg sjansen til å koma til Big Z Memorial Surf Off på Pen-Gu Island. Han blir oppdaga av den stressa talentspeidaren Mikey som sigler på ein kval. Cody klarer å koma opp på kvalen, og der møter han Kylling-Joe, som straks blir venen hans. På øya finn Cody ut at Z døydde ein gong i ei surfeulukke, og at surfaren Tank Evans overtok hans plass som meister. No vil Cody surfa mot Tank Evans og vinna. Cody får også mange andre vener, blant andre pingvin-jenta Lani, og Fesser som har ein stor løyndom.

Medverkande

Engelske stemmer
 Shia LaBeouf – Cody Maverick
 Jeff Bridges – Big Z 
 Zooey Deschanel – Lani 
 Jon Heder – Chicken Joe 
 Mario Cantone – Mikey 
 James Woods – Reggie 
 Diedrich Bader – Tank Evans 
 Dana Belben – Edna Maverick 
 Brian Posehn – Glen Maverick 
 Sal Masekela – SPEN-journalist

Norske stemmer
Scott Maurstad – Cody Maverick
Bjørn Are Rognlid – Big Z
Stine Buer – Lani
Dennis Storhøi – Reggie
Håvard Bakke – Kylling-Joe
Simen Sand – Mikey
Anders T. Andersen – Tank Evans

Kjelde 

Denne artikkelen bygger på «Surf's Up (Film)» frå ,  den 9. januar 2013.

Bakgrunnsstoff
 
 

Filmar frå USA
Filmar frå 2007
Animasjonsfilmar
Daniel og Miguel Falcon Græsdal

Daniel og Miguel Falcon Græsdal () er trekkspelarar frå Skodje i Møre og Romsdal. Tvillingane er kjend for å spele duett. I 2010 vann dei NM-gull i klassen for duettar i trekkspel (til og med 15 år), då dei oppnådde fleire poeng enn konkurrentane sine (105). Norgesmeisterskapet vart halde i Mo i Rana. Året før vann dei NM-sølv i Orkdal (også til og med 15 år), og i 2012 vann dei bronse i Namsos (frå og med 15 år). Saman med Ørskog Trekkspelorkesters gammeldansgruppe fekk dei bronse i 2011 i Skien.

Duoen byrja å spele då dei var sju år gamle og held på framleis. Kvart år deltek dei på Distriktsmeisterskap og Norgesmesiterskap i trekkspel. Distriktsmeisterskapa har dei vunne fleire gongar, både som solistar og duo. Brørne spelar også for Ørskog Trekkspillorkester som dei har gitt ut plate med. Deira store draum er å vidareutvikle seg til dei er på eit høgt nivå, der dei kan bruke trekkspelet aktivt, til dømes til å undervise, delta på konsertar eller til dei kan halde eigne konsertar.

Kjelder

Bakgrunnsstoff 
Håvard Svendsrud m/ elever spiller Piccolo-polka av Harald Henschien

Folk frå Skodje
Norske trekkspelarar
Arkutinostranda

Arkutino Beach (Brjag Arkutino) er ei 1,8 km lang strand på austkysten av False Bay på Livingston Island i Antarktis.  Stranda grensar til Charitybreen i nord, Barnard Point i sør og Veleka Ridge i aust. Stranda er snøfri om sommaren. 

Stranda vart kalla opp etter kystlagunen Arkutino søraust i Bulgaria.

Sjå òg
 Tangra Mountains
 Livingston Island
 Antarctic Place-names Commission

Kjelder
 SCAR Composite Gazetteer of Antarctica.

Strender på Livingston Island
Bulgaria og Antarktis
Johnstranda

John Beach er ei strand på vestsida av innløpet til Walker Bay på sørkysten av Livingston Island i Sør-Shetlandsøyane. 

Stranda vart grovt kartlagd og namngjeven «Black Point» av Robert Fildes i 1820–22. Sidan det alt fanst eit Black Point på Livingston Island, vart dette namnet avvist og erstatta med det nye av UK Antarctic Place-Names Committee i 1958. John Beach er kalla opp etter briggen «John» (kaptein John Walker) frå London, som var ei selskute ved Sør-Shetlandsøyane i 1820–21 og 1821–22.

Kjelder

Strender på Livingston Island
Gerlovostranda

Gerlovo Beach (bulgarsk ‘Gerlovski Brjag’) er ei strand som strekkjer seg 2 km på nordvestkysten of Ioannes Paulus II Peninsula på Livingston Island i Sør-Shetlandsøyane i Antarktis. Ho går sør og nordaust for Mercury Bluff og vender mot San Telmo Island i nord og west. Stranda er snøfri om sommaren. Området vart vitja tidleg på 1800-talet av selfangarar.

Stranda er kalla opp etter regionen Gerlovo nordaust i Bulgaria.

Kjelder
 Gerlovo Beach. SCAR Composite Gazetteer of Antarctica.

Strender på Livingston Island
Bulgaria og Antarktis
Half Moon Beach

Half Moon Beach er ei lita halvmåne forma strand som ligg 1 nautisk mil søraust for Scarborough Castle på nordkysten av Livingston Island i Sør-Shetlandsøyane i Antarktis. Stranda ligg heilt vest i Porlier Bay nord på Ioannes Paulus II Peninsula. Det skildrande namnet vart gjeve av Robert Fildes, som arbeidde her som selfangar i 1820–21 og 1821–22.

Vraket av det spanske skipet «San Telmo» sokk utanfor øya i 1819 og vart funne att på denne stranda.

Kjelder

 SCAR Composite Antarctic Gazetteer.

Strender på Livingston Island
Bulgarian Beach

Bulgarian Beach (Balgarsko Kraybrezhie) er ein kyst nord på Hurd Peninsula, aust på Livingston Island i Antarktis. Kysten som strekkjer seg 2,3 km frå Hespérides Point i sørvest til Perunikabreen i nordaust, og dannar søraustkysten av Emona Anchorage.

Stranda består av fire hovudsakleg steinstrender skild av ei klippe som lokalt vert kalla Greenpeace Rock. Denne er seks meter høg og ligg 800 meter nordaust for Hespérides Point ved Spanish Point og av eit mindre namnlaust nes som ligg 400 m nordaust for sistnemnde. Den siste stranda er ei smal stripe under klippa som er ein de av Perunikabreen. Bulgarian Beach ligg nedanfor ei rekkje på dei fem åsane Hesperides Hill, Pesyakov Hill, Sinemorets Hill, Spanish Knoll og Belozem Hill. Om sommaren er området stort sett snøfritt og vert kryssa av fire bekkar som drenerer nordvestsida av Balkan snøfelt. Ved den første stranda, lokalt kalla Base Beach, ligg delvis Grand Lagoon som vert danna av Rezovski Creek. 

Området var kjend og truleg vitja tidleg på 1800-talet av engelske og amerikanske selfangarar som vitja South Bay og særleg den nærliggande Johnsons Dock.

Kjelder
 SCAR Composite Gazetteer of Antarctica.

Strender på Livingston Island
Bulgaria og Antarktis
Pimpirevstranda

Pimpirev Beach (Pimpirev Brjag) er den delen av nordvestkysten av South Bay på Livingston Island i Antarktis som i sørvest grensar til Ereby Point og i nordaust til det hjørnet av bukta der det ligg ei isgrotte, 5,8 km aust-nordaust for Ereby Point og 1,45 km nordvest for Aleko Point. 

Den 6,5 km lange kysten består av ei smal strand nedanfor Pimpirevbreen, og fleire stader når isen ut til sjøen. Langs kysten ligg Smolyan Point, eit nes 1,9 km nordaust for Ereby Point. Sentralt langs kysten ligg ei 250 meter djup og 710 meter brei vik bak Rongel Reef.

Stranda har fått namn etter Pimpirevbreen.

Kjelder
 SCAR Composite Antarctic Gazetteer.

Strender på Livingston Island
Bulgaria og Antarktis
South Beaches

South Beaches er strender langs sørsida av Byers Peninsula på Livingston Island i Sør-Shetlandsøyane i Antarktis mellom Devils Point i vest og Rish Point i aust. Strendene vart vitja av  selfangarar på 1800-talet.

Kjelder
 SCAR Composite Antarctic Gazetteer.

Strender på Livingston Island
Robbery Beaches

Robbery Beaches er strender som ligg langs nordsida av Byers Peninsula på Livingston Island i Sør-Shetlandsøyane i Antarktis mellom Essex Point i vest og Nedelya Point i aust.

Namnet «Robbery Beach» vart nytta av James Weddell i 1820-23. Det kom frå at engelskmennene stal selskinn samla inn av den amerikanske briggen «Charity» (tjuveri er robbery på engelsk). Det var hard konkurranse mellom britiske og amerikanske selfangarar i området tidleg i 1820-åra.

Kjelder

 SCAR Composite Antarctic Gazetteer.

Strender på Livingston Island
Zagorestranda

Zagore Beach (Zagorski Bryag) er ei strand ved False Bay på Livingston Island i Antarktis og strekkjer seg 4 km på Rozhen Peninsula mellom Charitybreen og Ruen Icefall. Stranda ligg nedanfor Canetti Peak (400 m) og MacKay Peak (700 m). 

Stranda er kalla opp etter den historiske regionen Zagore sør for Balkanfjella i Bulgaria.

Kjelder
 Zagore Beach. SCAR Composite Gazetteer of Antarctica.

Strender på Livingston Island
Dragon Beach

Dragon Beach er ei brei grus- og steinsand langs Dragon Cove på Livingston Island i Sør-Shetlandsøyane. Ho strekkjer seg opp til 10 meter over havet. På nordsida ligg Williams Point og i sør grensa ho til eit lite isplatå. I vest ligg Gargoyle Bastion. Det er mykje forsteina skog på stranda. Stranda vart namngjeve av UK Antarctic Place-Names Committee i 1998 i samband med Dragon Cove.

Sjølve Dragon Cove vart namngjeven etter flyfotografi tekne av Falkland Islands and Dependencies Aerial Survey Expedition og landmålingar gjort av Falkland Islands Dependencies Survey, 1956–58, etter briggen «Dragon» (kaptein A. McFarlane) frå Liverpool, som vitja Sør-Shetlandsøyane og det nordlege Graham Land, 1820–21,

Kjelder 

Strender på Livingston Island
Kaino-hama

Kaino-hama er ei lita strand som ligg 400 m sør for Nordvendfjøra, på sørsida av Aust-Ongul. Det vart kartlagd frå landmålingar og flyfoto teken under Den japanske antarktisekspedisjonen (JARE), 1957–62, og namngjeve Kaino-hama (Skjelstranda).

Kjelder

Strender i Dronning Maud Land
Prins Harald Kyst
Fønikisk

Fønikisk var eit språk som opphavleg vart snakka i kystregionen av den austlege delen av Middelhavet i det området av Midtausten som den gongen vart kalla for Kanaan på fønikisk, arabisk, hebraisk og arameisk. «Fønikia» på gresk og latin, og «Pūt» i Egypt. Fønikisk er eit semittisk språk i den kanaanittiske undergruppa, med hebraisk som næraste slektning, vidare arameisk og arabisk. 

Området der fønikisk vart talt omfattar dagens Libanon, kysten av Syria, Palestina, nordlege Israel, forutan òg delar av Kypros (saman med gresk), og, i det minste som eit prestisjespråk, i ein del tilstøytande område av Anatolia.  Det vart etter kvart òg snakka i dei områda som fønikarane dreiv handel og oppretta handelspostar og koloniar utover Middelhavet, hovudsakleg langs den afrikanske kysten, og særleg i dagens Tunisia og Algerie, forutan òg Malta, den vestlege sida av Sicilia, Sardinia, Korsika og den sørlegaste delen av Spania. 

Fønikisk er i dag berre kjent frå korte og lite varierte inskripsjonar av offisiell og religiøs karakter, og tidvis ordlister i bøker skrivne på andre språk. Romerske forfattarar som Sallustius kan vise til ein del bøker skrivne på punisk (fønikisk i Kartago), men ingen av desse er bevarte til vår tid, anna enn i omsetjingar eller i fragmentariske bitar, som i Plautus' skodespel. Cippi av Melqart, oppdaga på Malta i 1694, var skrive på to språk, antikk gresk og punisk. Det gjorde det mogleg for den franske lingvisten Abbé Barthelemy å dechiffrere og rekonstruere punisk (fønikisk) alfabet. 

I 1964 vart det funne ein handelsavtale mellom etruskarar og ei gruppe fønikarar, og såleis har begge språk vorte betre dokumenterte.

Referansar 
Denne artikkelen bygger på «Fønikisk» frå ,  den 9. januar 2013.  
 

Semittiske språk
Utdøydde språk i Asia
Utdøydde språk i Afrika
Utdøydde språk i Europa
Einskildspråk
Språk i Antikken